**Miehen työ -palkinto** on Tasa-arvoasiain neuvottelukunnan vuosittain jakama palkinto henkilölle tai taholle, joka on edistänyt sukupuolten tasa-arvon toteutumista erityisesti miehiin tai poikiin liittyen, edistänyt miesten ja poikien emansipaatiota ja purkanut kapeita sukupuolirooleja. Palkintoa on jaettu vuodesta 1998.

Palkinnon saajat
----------------

### 1998

Ensimmäiset Miehen työ -palkinnot 1998 myönnettiin miesten harjoittaman väkivallan vastaisesta työstä Lyömätön linja ry:lle, Jussi-projektille, Mobile-tukiasemille sekä Pasi Aholalle ja Timo Mikkilälle.

### 1999

Palkintoja ei jaettu.

### 2000

Vuonna 2000 palkittiin aktiivisen isyyden sekä mieskaveritoiminnan tukemisesta miesaktivistit Hannu Säävälä ja Eero Keinänen sekä oululainen CCC Software Professionals Oy.

### 2001

Vuonna 2001 palkinnon suvaitsevaisuuteen ja tasa-arvoon pyrkivän miehen mallin vahvistamisesta saivat vantaalaisen Jääsydämet -jääkiekkojoukkueen valmentajat Ilkka ja Ville Turkka.

### 2002

Tamperelainen miestutkija Arto Jokinen palkittiin vuonna 2002 kriittisen miestutkimuksen pitkäjänteisestä edistämisestä.

### 2003

Vuonna 2003 Miehen työ -palkinnon sai Seta ry:n pääsihteeri Jussi Nissinen miesten ja naisten moninaisuuden esiin nostamisesta ja tukemisesta erityisesti seksuaalisuuden ja sukupuolisuuden alueella.

### 2004

Kirjailija Reko Lundán palkittiin naisiin kohdistuvan väkivallan esiinnostamisesta taiteen keinoin vuonna 2004.

### 2005

Vuonna 2005 palkittiin Jyväskylän yliopiston kasvatustieteen tohtori Jouko Huttunen uraauurtavasta isyystutkimuksesta ja pitkäjänteisestä vaikuttamisesta isyyden arvon nostamiseksi.

### 2006

Tasa-arvotietoisesta ja sukupuolisensitiivisestä kasvatustyöstä alakouluikäisten opetuksessa palkittiin kajaanilaisen Teppanan koulun luokanopettaja Aaro Heikkinen.

### 2007

Maahanmuuttajamiesten parissa tehtävästä tasa-arvotyöstä palkittiin yhteisötyöntekijä Hilmi Oral Oulun seudun Setlementin Ystävyystalosta.

### 2008

Miehen työ -palkinto 2008 myönnettiin poliisitarkastaja Mikko Lampikoskelle tasa-arvotyöstä poliisitoiminnassa.

### 2009

Miehen työ -palkinto 2009 annettiin brittiläiselle sosiologille, professori Jeff Hearnille, joka on tehnyt merkittävää sukupuolentutkimusta, ollut kehittämässä kriittisen miestutkimuksen periaatteita ja teoriaa sekä vaikuttanut olennaisesti myös suomalaiseen alan tutkimukseen.

### 2010

Vuonna 2010 Miehen työ -palkinnot annettiin elokuvaohjaajille, jotka olivat dokumenttielokuvissaan ansiokkaasti käsitelleet suomalaisia miehiä. Palkinnon saivat Joonas Berghäll ja Mika Hotakainen elokuvasta *Miesten vuoro*, Visa Koiso-Kanttila elokuvasta *Miehen kuva* ja Mika Ronkainen elokuvasta *Freetime Machos*.

### 2011

Vuonna 2011 palkittiin STTK:n asiantuntija Ralf Sund, joka on herättänyt keskustelua eronneiden miesten oikeudesta isyyteen ja lasten oikeudesta kumpaankin vanhempaan.

### 2012

Setlementtinuorten Hämeen piiri ry palkittiin 2012 poikien parissa tehdystä sukupuolisensitiivisestä työstä "Kölvi"-projektissa.

### 2013

Uraauurtavasta miesaktivismista palkittiin 2013 Lasse Reijomaa.

### 2014

Vuonna 2014 Tasa-arvoasiain neuvottelukunta myönsi Miehen työ -palkinnon helsinkiläiselle Poikien Talolle ja tamperelaiselle Miesten kansalaistalo Mattilalle.

### 2015

Palkinto myönnettiin Miessakit ry:lle miesten hyvinvointia tukevasta työstä.

### 2016

*Ali ja Husu* -ohjelman juontajille, Ali Jahangirille ja Abdirahim "Husu" Husseinille, palkinto myönnettiin työstä mieheyteen ja maahanmuuttajuuteen liitettyjen stereotypioiden purkamiseksi. Ohjelmaa esitettiin YLE Puheella vuosina 2013-2016.

### 2017

Väestöliiton Poikien Puhelin sai palkinnon vuonna 2017 sukupuolisensitiivisestä työstä poikien ja nuorten miesten kasvun tukemiseksi.

### 2018

Kansanedustaja Kari Uotilalle palkinto myönnettiin pitkäjänteisestä ja vaikuttavasta työstä rakenteellisen epätasa-arvon purkamiseksi, erityisesti poikien ja miesten hyväksi.

### 2019

Työn ja perheen yhteensovittamisen edistämiseksi tehdystä työstä palkinto myönnettiin Isähaasteelle, joka oli neljän isän aloitteesta lähtenyt hanke.

### 2020

Hufvudstadsbladetin urheilusivujen vastaavalle toimittaja Filip Saxén on työssään nostanut esille urheilumaailman rahoitukseen liittyviä tasa-arvo-ongelmia sekä eettisiä ongelmia. Hänen aktiivinen toiminta on vaikuttanut siihen, että Hufvudstadsbladet uutisoi määrällisesti yhtä paljon nais- kuin miesurheilusta. Palkinto myönnettiin näistä ansioista.

### 2021

Mieskaveritoiminnassa miehet toimivat kavereina yksin lastaan kasvattavien vanhempien lapsille, joilla ei ole yhteyttä omaan isäänsä tai muihin miehiin. Toiminta on käynnistynyt Pienperheyhdistys ry:n aloitteesta. Kolmekymmentä vuotta jatkunut pitkäjänteinen työ haluttiin palkita.

Lähteet
-------

1. 1 2  Miesdokumenttielokuvat saavat tasa-arvopalkinnon[vanhentunut linkki], Tasa-arvoasiain neuvottelukunta 4.6.2010, viitattu 12.1.2015.
2. 1 2 3 4 5 6 7 8 9 10 11 12 13  Kenelle Miehen työ 2014 -palkinto? (Arkistoitu – Internet Archive) Tane 9.8.2014, viitattu 12.1.2015.
3. ↑  Miehen työ -palkinto 2008 poliisitarkastaja Mikko Lampikoskelle[vanhentunut linkki], Tane 13.6.2008, viitattu 12.1.2015.
4. ↑  Miehen työ -palkinto 2009 professori Jeff Hearnille[vanhentunut linkki], Tane 20.8.2009, viitattu 12.1.2015.
5. ↑  Miehen työ -palkinto poika- ja miestyölle, Turun Sanomat 19.11.2014, viitattu 12.1.2015.
6. ↑  Vuoden 2015 Miehen työ -palkinto Miessakit ry:lle *tane.fi*.  18.9.2015. Viitattu 9.3.2016.
7. ↑  Miehen työ 2016 -palkinto Ali Jahangirille ja Abdirahim "Husu" Husseinille *tane.fi*.  11.11.2016. Viitattu 9.5.2022.
8. ↑  Tasa-arvoasiain neuvottelukunta palkitsi Väestöliiton Poikien Puhelimen *Tane*.  22.11.2017. Viitattu 9.5.2022.
9. ↑  Vuoden 2018 Miehen työ -palkinto Kari Uotilalle *Tane*.  8.11.2018. Viitattu 9.5.2022.
10. ↑  "Älä menetä ainutkertaista mahdollisuuttasi" | TEK *www.tek.fi*. Viitattu 9.5.2022.
11. ↑  Isähaaste palkittiin Miehen työ 2019 -palkinnolla *Tane*.  27.5.2019. Viitattu 9.5.2022.
12. ↑  Miehen työ 2020 –palkinto toimittaja Filip Saxénille *Tane*.  9.12.2020. Viitattu 9.5.2022.
13. ↑  Miehen työ 2021 -palkinto Mieskaveritoiminnalle *Tane*.  8.11.2021. Viitattu 9.5.2022.